**Тема.** Н.Гыйматдинованың “Сертотмас кәҗә” хикәясе.

Максат: 1) Н.Гыматдинованың иҗат юлы белән таныштыру.

2) Балалар өчен язылган хикәяләрендә әхлак тәрбиясенең чагылышын карау.

3) Укучыларны әхлаклылыкның мөһим шарты буларак, сер саклауга өйрәнү.

**Җиһазлау:**портрет, папка, китап күргәзмәсе, әсәрләре буенча иллюстрация, стенд, фоторубрика.

**Дәрес барышы:**

1. **Кереш.**

а) Оештыру.

б)Укучыларны дәрескә туплау, исәнләшү.

**II.Өй эшен тикшерү. Мәкальләр, әйтемнәр туплау.**

**III. Төп өлеш. Без бүген, укучылар, Нәбирә апа Гыйматдинованың балалар өчен** язылган әсәрләре буенча сәяхәткә китәрбез. Сәяхәткә үзебез белән Нәбирә апаның портретын, папканы, китапларын, аның иҗаты буенча рәсемнәрне, стендны, фоторубриканы алдык. Киттек. Хәерле юл.

* **Беренче тукталыш. “Тормыш юлы” (Н.Гыйматдинованың биографиясен сөйләтү)**

Әйдәгез, сәяхәтебезне дәвам итәбез.

* **Икенче тукталыш. “Белемнәрне тикшерегез” (Викторина)**

“Һай, бормалы икән икән сукмаклар...”

1. Н.Гыйматдинованың туган авылы? (Карасу)
2. Ничәнче елда туа? (1956)
3. Карасу мәктәбен тәмамлагач кайда укый? (Иваново)
4. Хезмәт юлын кайда башлый? ( Иваново, туку комбинаты)
5. Ничәнче елда Казанга килә? (1973)
6. Әсәрләрендә искә алынган безнең яклардагы елга исеме? (Сөлчә)
7. Әти- әнисенең исеме ничек? ( Минәхмәт, Зәйнәп)
8. Беренче хикәяләре нинди журналда басыла? ( 1974 “Азат хатын”)
9. Кызлары, туганнары (Чулпан, Алсу, апалары- Фәнүзә, Минзәхәп, абыйсы- Вәлиәхмәт, сеңлесе- Фәния)
10. Дәрәҗәле исеме. (Татарстанның атказанган мәдәният хезмәткәре. Ф.Хөсни исемендәге премия лауреаты.)

* **Өченче тукталыш. “Сердән авыр нәрсә юк”.**

Сорау- әңгәмә. Әйдәгез, башта уен уйнап алабыз.

а) һәркем үз янында утырган иптәшенең колагына сер итеп кенә бер сүз әйтә.

б) беренче төркемендә утырган укучы иптәшенең колагына җиткерә. Сүз колактан-колакка әйтелә барып, барлык төркемнәр аша үтеп чыга.

Төркемнәрдә тикшерү өчен сораулар:

* Беренче уенда әйтелгән сүз белән икенче уенда әйтелгән сүз арасында аерма бармы?
* Бар, әлбәттә.
* Нинди?
* Беренче уенда әйтелгән сүзне ике генә кеше белде, ә икенче уендагысын- барысы да.
* Ике генә кеше белгән сүзне икенче төрле нинди бер сүз белән әйтәбез?
* Ул сер була.
* Ә икенче уендагысы?
* Ул сүз сер була алмый.
* Ни өчен? Чөнки аны беренче төркемдәгеләрнең барысы да белде.

Димәк, бүгенге дәрестә сүз нәрсә турында барачак?- Сер саклау турында.

Төркемнәрдә тикшерү.

**I бирем**

* Нәрсә ул сер?
* Әлегә ачылмаган, танып беленмәгән сыйфат һ.б. Кешегә белдерергә ярамаганяшерен мәгълүмат һ.б.- Тыңла, үзеңә сер сөйлим. Берәр нәрсәнең төп эчтәлеге, әһәмияте.

**II бирем**

* Борынгы кытайлылар: “Сер саклый белә торган кеше – ышынычлы кеше- акыллы кеше ул”,-дигәннәр.
* Ни өчен?
* Сер саклый белә торган кеше-ышанычлы кеше, ул дустын да, илен дә, халкын да- беркемне дә сатмый, димәк. Хыянәт итми дигән сүз.
* Дәфтәргә сер турында аңлатып язу. Ике генә кеше белергә тиешле сүз.

**IV тукталыш- “Сертотмас кәҗә” хикәясе**

* Ә менә Нәбирә апа Гыматдинованың “Сертотмас кәҗә” хикәясендә сүз нәрсә турында бара? (хикәяне уку)

Әйдәгез әле, бергәләшеп тикшерик. Сорау- әңгәмә.

1. Сертотмас кәҗә нинди була?

Сертотмас кәҗә сертотмас үрдәк кебек. Тик бер нәрсә белән аерыла. Ул гел малайлар артынннан ияреп йөри һәм аларның сере шул бәти аркасында чишелә.

1. Кәҗә бәти ни сәбәпле малайларга ияләшә? Бер табактан ашап, бер урында йоклап өйрәткәнгә.
2. Келәткә бикләп калдырылган кәҗә аннан чыгу юлын ничек таба? Кәҗә келәтнең келәсен мөгез очы белән шудырып ача.
3. Кәҗә бәтие үпкәли, тик үпкәсе озакка бармый, шунда ук онытыла.
4. Качышлы уйнаганда малайларның тиз табу сере нидә? Малайлар качкан арада кәҗә бакчага кереп сыйланып чыга, малайларга да эзләве җиңел, кәҗә бакчада йөрсә, малайлар да аннан ерак түгел, аларны эзләп табуы җиңел була. Менә сиңа сер!

* Аңлашылмаган сүзләрне сүзлек дәфтәренә яздыру.
* Ял итү.

**Физминутка. Чыпчык.**

 Тәрәзә каршына килгән бер чыпчык.

 Миңа кычкыра: “Чык әле,чык!”

 Алдый ул, беләм, гел шулай итә;

 Йөгереп чыксам, оча да китә, оча да китә.

Н. Гыйматдинова иҗаты буенча рәсемнәрнең кайсы хикәядән булуын табу.

**VI тукталыш- “Әхлаклылык әлифбасы”**

* Сер тоту(саклау) турында нинди мәкальләр һәм әйтемнәр беләсез?
* Сер тотмас- дус тапмас.
* Сер дусы күп булыр, серне тоткан бер булыр.
* Сер күтәрә алмаслык кешегә сер сөйләмә
* Сереңне бер генә кешегә сөйлә, киңәшеңне мең кешегә ит.

( Мәкальләрне дәфтәргә яздыру, берничәсеннән мәгънәсен ачыклау).

* **Укытучы сүзе.**

Башка милләт халыкларының мәкаль, әйтемнәре белән таныштыру.

1. Үз серен җилгә очырган, кеше серен саклый белми (испан)
2. Вак җан сер саклый белми(һинд)
3. Өч кеше белгән нәрсәне утыз кеше белә( немец)
4. Дәшми тору сер саклый(непал)
5. Сереңне тик йөрәгеңә ач ( африка)
6. Сердән авыр нәрсә юк ( француз)
7. Күп сөйләгән авыз- бәхетсезлек капкасы ( япон)

* “Сер” сүзе белән бәйләнгән нинди әсәр беләсез? ( “Сертотмас үрдәк”. А.Алиш әкиятен кыскача искә төшерү)
* Сер тота белмәүнең нәрсәләргә китерүе мөмкин?
* Сер тота белмәүчеләрне ничек дип атыйлар?
* Хыянәтче, гайбәтче һ.б.
* Сәяхәтебезне дәвам итәбез

**VII тукталыш “Танып бел” (Н. Гыйматдинованың “Чәрелдәвек” китабыннан бирелгән өзекләрдән хикәянең исемнәрен табу).**

**1)**... Дәрестән соң нигәдер без элеккечә бергә кайтырга чыкмадык, юллар икегә, ике якка аерылды... Өйдә дә мин мәктәп хәлләрен уйлый- уйлый озак укытучысы)

2) Мин ул чакта бик бәләкәй малай идем.

Үземне үзем белгәннән бирле аякларым сызлап җәфалады. Әниләр җәйге урак чорында гына тәнәфес ясап алалар, ә болай язын- кышын доктордан докторга йөртәләр иде. (Болын патшасы)

3) ...Карагыз аны, тәртип бозмагыз. Уйнап туйгач та мин кайтырмын. Өчәүләп мүлти-пүлти карарбыз. Ә кичен, әти белән әни кайткач, бергәләп чәй эчербез. (Песи, песи, пескәем...)

4) Вәли генә бу эшкә риза түгел иде. Ул малайларга көйләп җибәрде,берәм- берәм кыйный башлады, җүнсез.

Кайтканын- киткәнен сагалап тора да, алыптай гәүдәсе белән өстеңә ябырыла. (Сугыш чукмары)

5)... Кинәт күк йөзеннән кояш качты. Аны бары болытлар урап киткән төсле булды. Усал җил- давылга әверелеп, ишегалдын пыран- заран китерә башлады: куакларны урталай бөкте, буш чиләкләрне бәргәли- бәргәли тәгәрәтергә кереште, киереп зур капканы ачып җибәрде, кер бавыннан күлмәкләрне йолкып алды.( Сарбай)

**VIII тукталыш “Мәктәпкә кайту”**

* Дәрескә нәтиҗә ясау
* Бүгенге дәрестә сүз нәрсә турында барды?
* Сер саклау серләренә ничек өйрәндегез?
* (Беркайчан да кешенең башка кешегә белгертергә ярамый)
* Дәрестән үзегезгә нинди сабак алдыгыз?
* Дәрес сезгә ошадымы?

**IX Өйгә эш бирү.**

“Әгәр бар кеше дә сер саклый белсә...” дигән темага кечкенә инша языгыз.